**Ministru kabineta rīkojuma projekta „Par valstij piekrītošo domājamo daļu no nekustamā īpašuma Vecpilsētas ielā 2, Jelgavā, nodošanu Jelgavas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par valstij piekrītošo domājamo daļu no nekustamā īpašuma Vecpilsētas ielā 2, Jelgavā, nodošanu Jelgavas pilsētas pašvaldības īpašumā” (turpmāk – rīkojuma projekts) sagatavots saskaņā ar Publiskas personas mantas atsavināšanas likuma (turpmāk – Atsavināšanas likums) 42.panta pirmo daļu, 43.pantu un Ministru kabineta 2013. gada 26. novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk - Noteikumi Nr.1354) 32.punktu un Jelgavas pilsētas domes 2015.gada 14.jūlija lēmumu Nr.9/3 „Par nekustamo īpašumu Vecpilsētas ielā 2, Jelgavā (kadastra numurs 0900 004 0370).”  |
| 2. | Pašreizējā situācija un problēmas | Zemgales apgabaltiesas zvērināta notāre Daina Andersone 2011.gada 23.augustā taisījusi notariālo aktu „Par mantojuma lietas izbeigšanu,” kas iereģistrēts aktu un apliecinājumu reģistrā ar Nr.3934, ar kuru 1/6 domājamās daļas no nekustamā īpašuma Vecpilsētas ielā 2, Jelgavā, kadastra Nr.0900 004 0370 atzīts par bezmantinieku mantu. Mantojuma lietā ir iesniegts kreditora prasījums - Jelgavas pilsētas domes prasījums LVL 81,29 (astoņdesmit viens lats un divdesmit deviņi santīmi) apmērā.Zemgales apgabaltiesas zvērināta notāre Daina Andersone 2011.gada 23.augustā taisījusi notariālo aktu „Par mantojuma lietas izbeigšanu,” kas iereģistrēts aktu un apliecinājumu reģistrā ar Nr.3936, ar kuru 1/6 domājamās daļas no nekustamā īpašuma Vecpilsētas ielā 2, Jelgavā, kadastra Nr.0900 004 0370 atzīts par bezmantinieku mantu. Mantojuma lietā ir iesniegts kreditora prasījums - Jelgavas pilsētas domes prasījums LVL 122,47 (viens simts divdesmit divi lati un četrdesmit septiņi santīmi) apmērā.Zemgales apgabaltiesas zvērināta notāre Daina Andersone 2011.gada 23.augustā taisījusi notariālo aktu „Par mantojuma lietas izbeigšanu,” kas iereģistrēts aktu un apliecinājumu reģistrā ar Nr.3932, ar kuru 1/6 domājamās daļas no nekustamā īpašuma Vecpilsētas ielā 2, Jelgavā, kadastra Nr.0900 004 0370 atzīts par bezmantinieku mantu. Mantojuma lietā ir iesniegts kreditora prasījums - Jelgavas pilsētas domes prasījums LVL 174,09 (viens simts septiņdesmit četri lati un deviņi santīmi) apmērā.Civillikuma 416.panta pirmā daļa nosaka, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Valsts ieņēmumu dienests ar 2012.gada 14.jūnija valstij piekritīgās mantas pieņemšanas un nodošanas aktiem Nr.006965, 006967, 006966 ņēmis valsts uzskaitē par bezmantinieka mantu atzīto dzīvokļa īpašumu.Atsavināšanas likuma 5.panta pirmajā daļā noteikts, ka atļauju atsavināt valsts nekustamo īpašumu dod Ministru kabinets.Likuma „Par pašvaldībām” 21.panta pirmās daļas 17.punkts paredz pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā.Jelgavas pilsētas dome 2015.gada 14.jūlijā pieņēma lēmumu Nr.9/3 „Par nekustamo īpašumu Vecpilsētas ielā 2, Jelgavā (kadastra numurs 0900 004 0370)”, lai to izmantotu likumā „Par pašvaldībām” noteikto funkciju īstenošanai - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstīšanu.Jelgavas pilsētas dome 2015.gada 14.jūlijā pieņēma lēmumu Nr. 9/2 par Jelgavas pilsētas pašvaldības budžetā ieskaitāmo nekustamā īpašuma nodokļa pamatparāda EUR 356,12 (trīs simti piecdesmit seši eiro un divpadsmit eiro centi) un ar to saistītās nokavējuma naudas EUR 181,52 (viens simts astoņdesmit viens eiro un piecdesmit divi eiro centi), kopsummā EUR 537,64 (pieci simti trīsdesmit septiņi eiro un sešdesmit četri eiro centi) apmērā dzēšanu.Uz zemes gabala esošās būves ir reģistrētas Valsts aizsargājamo kultūras pieminekļu sarakstā un tiek nodots pašvaldībai, lai īstenotu likuma „Par pašvaldībām” 15.panta 5.punktā noteikto autonomo funkciju – rūpēties par kultūru un sekmēt tradicionālo kultūras vērtību saglabāšanu. Pašvaldība iegūtajā īpašumā plāno izveidot „Seno amata prasmju māju.”Vides aizsardzības un reģionālās attīstības ministrija (turpmāk – ministrija) ir saņēmusi Jelgavas pilsētas domes 2015.gada 17.jūlija vēstuli Nr.2-21/822, ar kuru izteikts lūgums ministrijai sagatavot Ministru kabineta rīkojumu projektu par valstij piekritīgās mantas nodošanu pašvaldības īpašumā, kā tas izriet no Atsavināšanas likuma 5.panta desmitajā daļā noteiktā - ja nekustamais īpašums nepieciešams pašvaldības funkciju veikšanai Ministru kabineta rīkojuma projektu virza ministrija. Ņemot vērā minēto lūgumu, ministrija ir sagatavojusi rīkojuma projektu.Rīkojuma projekts paredz, ka Valsts ieņēmumu dienests, ievērojot Noteikumu Nr.1354 32.4.apakšpunktu, nodod Jelgavas pilsētas pašvaldībai 3/6 domājamās daļas no nekustamā īpašuma Vecpilsētas ielā 2, Jelgavā (kadastra numurs 0900 004 0370) pašvaldības autonomās funkcijas īstenošanai – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstīšanu. Valsts kultūras pieminekļu aizsardzības inspekcija ar 2015.gada 6.oktobra vēstuli Nr.14.5-07/43 ir informējusi Jelgavas pilsētas domi par norādījumiem minētā kultūras pieminekļa izmantošanai un saglabāšanai.Saskaņā ar Nekustamā īpašuma valsts kadastra informācijas sistēmas datiem nekustamais īpašums (kadastra Nr.0900 004 0370) sastāv no viendzīvokļa dzīvojamās mājas (kadastra apzīmējums 0900 004 0370 001) šķūņa (kadastra apzīmējums 0900 004 0370 002), saimniecības ēkas (kadastra apzīmējums 0900 0370 004). Nekustamā īpašuma kadastrālā vērtība ir 28095 *euro*. Nekustamais īpašums sastāv no dzīvojamās mājas 343,80 m2 platībā ar saimniecības ēkām.Rīkojuma projekts paredz Jelgavas pilsētas pašvaldībai saskaņā ar Atsavināšanas likuma 42.panta pirmo daļu dzīvokļa īpašumu izmantot iepriekš minēto pašvaldības autonomo funkciju īstenošanai. Atsavināšanas likums nosaka publiskas personas mantas atsavināšanas kārtību. Līdz ar to Atsavināšanas likums nosaka kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots rīkojuma projektā minēto funkciju īstenošanai. Saskaņā ar Atsavināšanas likuma 42.panta otro daļu, ja 3/6 domājamās daļas no nekustamā īpašuma vairs netiek izmantotas pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.Jelgavas pilsētas pašvaldībai, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Ministrija, Jelgavas pilsētas dome |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jelgavas pilsētas iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 |  |  |  |  |
| 2.1. valsts pamatbudžets | 0 |  |  |  |  |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets | 0 |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no pašvaldības budžeta līdzekļiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Jelgavas pilsētas dome |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav |

*Anotācijas IV, V un VI sadaļa - projekts šīs jomas neskar.*

Vides aizsardzības un reģionālās

attīstības ministrs K.Gerhards

Vīza:

Valsts sekretārs R.Muciņš

08.03.2016. 11:42

1280

V.Obersts

viesturs.obersts@varam.gov.lv

67026438